फरीदाबाद. लंबे इंतजार के बाद हरियाणा के पहले गैस इंसुलेटिड पावर सबस्टेशन से बिजली सप्लाई शुरू हो गई है। लंबे समय तक चली टेस्टिंग के बाद हरियाणा विद्युत प्रसारण निगम की टीम ने बुधवार को सब स्टेशन को शाम 7 बजे शुरू कर दिया। इस सबस्टेशन के शुरू होने से शहर को ओवरलोडिंग की वजह से लगने वाले कटाें से राहत मिलेगी।
इससे शहर के साढ़े 3 लाख उपभोक्ताओं को लाभ होगा। बिजली सप्लाई को बेहतर बनाने के लिए हरियाणा विद्युत प्रसारण निगम की ओर से सेक्टर-18 में हरियाणा का पहला गैस इंसुलेटिड सब स्टेशन बनाया गया है। इस पूरे प्रोजेक्ट पर 32 करोड़ रुपए की लागत आई है।
गर्मी अाते ही शहर में ओवरलोडिंग की वजह से लगने वाले बिजली की परेशानी बढ़ जाती है। शहर का इंफ्रास्ट्रक्चर की कमी की वजह से सिस्टम ओवरलोड की समस्या गहरा जाती है। ओवरलोडिंग की वजह से फाल्ट हो जाते है। इससे घंटों बिजली सप्लाई गुल रहती है। इससे उपभोक्ताओं को काफी परेशानी झेलनी पड़ती है। लेकिन अब सबस्टेशन के शुरू होने से शहर का बिजली इंफ्रास्टक्चर मजबूत होगा। ओवरलोडिंग कटों से राहत मिलेगी। गैस इंसुलेटिड सब स्टेशन के शुरू होने से सब स्टेशन लेवल पर ओवर लोडिंग की समस्या दूर हो जाएगी। इस सिस्टम के शुरू होने से पेंडिंग पड़े कनेक्शनों को भी रिलीज किया जा सकेगा।
साढ़े तीन लाख उपभोक्ता को मिलेगा लाभ : हरियाणा विद्युत प्रसारण निगम के एसई एमसी त्यागी के अनुसार यह पूरे हरियाणा का पहला गैस इंसुलेटिड सब स्टेशन है। इसकी क्षमता 220 केवी की है। लंबी टेस्टिंग प्रक्रिया के बाद बुधवार शाम 7 बजे सब स्टेशन से सप्लाई शुरू कर दी गई है। इस दौरान एमएंडपी के एसई नरेंद्र शर्मा, एक्सईएन वीएस दहिया, पंकज प्रकाश, दीपक भारद्वाज, तरुण अत्री, दिलावर जैन की टीम मौजूद थी। उन्होंने कहा सब स्टेशन के शुरू हो जाने से शहर के साढ़े 3 लाख उपभोक्ताओं को इसका लाभ मिलेगा। शहरी क्षेत्र में बिजली सप्लाई पहले की तुलना में काफी बेहतर हो जाएगी। पेंडिंग पड़े कनेक्शनों को भी रिलीज किया जा सकेगा।
क्या है गैस पावर सबस्टेशन
गैस आधारित सबस्टेशन दूसरे सबस्टेशन के मुकाबले काफी कम जगह घेरता है। इसका कंट्रोल पैनल एक बड़े हाल के बजाए एक कमरे में होता है। इसके साथ ही इसके फुंकने गर्म होने की समस्या नहीं होती है।
hin_Deva hin_Deva hin_Deva hin_Deva hin_Deva hin_Deva